als_Latn dik_Latn sag_Latn
Liber
Kimi 7
Kimia 7 synon t'i pajisë nxënësit me njohuri për klasifikimin, ndërtimin, strukturën dhe vetitë e lëndës; Të edukojë e të zhvillojë tek nxënësit përdorimin e metodës shkencore të studimit në kimi; T'i aftësojë nxënësit në përdorimin e simbolikës së thjeshtë kimike; T'i pajisë nxënësit me njohuri fillestare për reaksionet kimike; T'u mundësojë nxënësve të fitojnë aftësitë e para praktike në përdorimin e pajsjeve laboratorike dhe të kenë njohuri si të përdorin kimikatet; Të zhvillojë tek nxënësit aftësi të mendimit kritik e të zgjidhjes së problemeve; T'i nxisë nxënësit të vlerësojnë rëndësinë e kimisë për individin dhe shoqërinë; Të krijojë bazën mbështetëse të studimit të kimisë nga nxënësit në klasat pasardhëse.
Kimi 8
Teksti i kimisë i hartuar për klasën e tetë do të zhvillojë përvojat e fituara nga nxënësit përmes studimit të kimisë në klasën e 7, do të ndihmojë nxënësit të zgjerojnë njohuritë, aftësitë në fushën e lëndës së kimisë duke zhvilluar më tej të kuptuarit e koncepteve kimike për ndërtimin e lëndës, vetitë e tyre. Konceptimi i të mësuarit të kimisë për klasën e tetë do të zhvillojë më tej tek nxënësit kureshtjen, interesimin dhe kënaqësinë e kimisë. Autoret e tekstit i kanë kushtuar vëmëndje edhe shembujve të shumtë në çështjet mësimore të cilat i ndihmojnë nxënësit të zgjerojnë njohuritë e tyre mbi kiminë.
Kimi 9
Në tekstin e kimisë 9 nxënësit do të kenë mundësi të njihen me studiojnë mbi kuptimin e koncepteve kryesore kimike dhe të modeleve kryesore të sjelljes kimike; Kuptimin e rrugëve në të cilat substancat dhe proceset kimike ndërveprojnë me njeriun dhe mjedisin; Zhvillimin i një numri kërkimesh praktike dhe përdorimi i tyre dhe i burimeve të tjera të informacionit për të zbuluar sjelljet kimike të substancave kimike.
Ndër konceptet kryesore që do të mësohen në këtë klasë, përmendim:
- Energji e reaksionit, reaksion endotermik, reaksion ekzotermik;
- Reaksion redoks, numër oksidimi, oksidim, reduktim, agjent oksidimi, agjent reduktimi;
- Dukuri elektrokimike, element galvanik, elektrolizer, katodë, anodë, gjysmë reaksion, përcjellshmëri jonike, veshje elektrodike, bateri ;
- Hidrokarbur, alkan, alken, cikloalkan, izomeri vargu, alkin, benzen;
- Alkoole, fenol, aldehid, keton, acid karboksilik, ester, sapun, acid lyror, lyra, karbohidrate, aminoacide, proteina, grup funksionor;
- Reaksione adicioni, zëvendësimi etj.
Matematika 10
Teksti është hartuar nga autore me eksperiencë të cilat kanë ndjekur me korrektësi kornizën kurrikulare të programit mësimor të miratuar nga MASH. Në libër shtjellohen përmes shtatë linjave koncepte dhe njohuri matematikore si numri dhe veprimet me numra, ku përfshihen njohuri matja, algjebra, për marrëdhëniet ndërmjet bashkësive dhe veprimet me to duke përdorur simbolet matematike; logaritmin (natyror dhe dhjetor); parashikimin dhe kontrollin e rezultateve të njehsimeve.
Po kështu janë trajtuar në një kapitull të vecantë matjet e cila përqendrohet kryesisht në matjet jo të drejtpërdrejta. Këtu përfshihen njohuri për trigonometrinë e trekëndëshit për të zgjidhur e interpretuar trekëndëshin e cfarëdoshëm dhe gjetjen e syprinave të figurave plane; përafrimi në matje; veprimet me vektorët në plan; largesa ndërmjet dy pikave.
Një vend të vecantë zë edhe trajtimi për algjebrën si një gjuhë simbolike që shpreh marrëdhëniet matematikore. Funksioni është një nga konceptet më themelore dhe njësuese të matematikës moderne. Në shkollën e mesme përshkrimi i relacioneve bëhet duke përdorur gjuhën formale të algjebrës.
Po kështu në kapituj të vecantë janë trajtuar tematika mbi gjeometrine, statistikën, probabilitetin dhe matematikën diskrete etj.
Matematika 11
Teksti MATEMATIKA 11 është hartuar nga një grup autorësh me përvojë në këtë lëndë. Ai është konceptuar i ndarë në 10 krerë, të cilat janë trajtuar duke iu përmbajtur udhëzimeve të programit përkatës të Ministrisë së Arsimit.
Pesë linjat kryesore plus atë integruese zbërthejnë çështjet themelore të kurrikulës bazë duke iu përmbajtur standardeve shkencore dhe didaktike. Për këtë është pasur parasysh çfarë njohurish janë trajtuar në klasat e mëparshme për temat e ngjashme dhe çfarë do të trajtohet në vitin e 11, përveç faktit që në kurrikulën përkatëse të avancuar do kryhet zgjerimi dhe thellimi i këtyre njohurive.
Duke respektuar objektivat e përcaktuara në programin mësimor, hartuesit e tekstit kanë realizuar nëpërmjet temave mësimore shpjegimin dhe shtjellimin e koncepteve dhe njohurive të reja duke i integruar ato edhe me njohuritë e mara më parë.
Aparati matematik, simbolika matematike, janë shumë të rëndësishme dhe në funksion të realizimit të qëllimit final për përvetësimin e lëndës së matematikës.
Teksti, në të gjitha kapitujt dhe temat e veçanta, është realizuar në një formë e strukturë tërheqëse, ku spikatin, që nga fillimi, ushtrimet intriguese në formën e enigmës, ushtrimet sfiduese në formën e pyetjes "Për ty", subjektet për ekspoze etj. Çdo temë përmban edhe nënçështjen "Metodë" që shërben si një udhërrëfyes për nxënësin për të zgjidhur më drejtpërdrejt dhe saktë ushtrime e probleme të ndryshme, të trajtuara më parë teorikisht.
lmo_Latn azj_Latn als_Latn azj_Latn als_Latn azj_Latn als_Latn als_Latn pag_Latn als_Latn als_Latn gaz_Latn sun_Latn als_Latn bug_Latn als_Latn als_Latn als_Latn als_Latn bug_Latn als_Latn als_Latn als_Latn als_Latn als_Latn